דייוויד סיסליני

דייוויד ניקולה סיסליני (באנגלית: David Nicola Cicilline, נולד ב-15 ביולי 1961) הוא פוליטיקאי יהודי-אמריקאי, המייצג את מדינת רוד איילנד בבית הנבחרים של ארצות הברית מאז שנת 2011. חבר המפלגה הדמוקרטית. היה ראש העיר פרובידנס בשנים 2003–2011, ובכך היה לראש העיר ההומוסקסואל הראשון הגלוי באחת מערי הבירה של מדינות ארצות הברית.

קורות חיים
נולד בשנת 1961 ברוד איילנד לאם יהודייה ולאב קתולי ממוצא איטלקי שהיה עורך דין ידוע בעיר. כסטודנט וכפעיל המפלגה הדמוקרטית, היה חברו הטוב של ג'ון קנדי ג'וניור. בשנת 1983 סיים בהצטיינות תואר ראשון במדע המדינה באוניברסיטת בראון.  לאחר מכן למד משפטים באוניברסיטת ג'ורג'טאון ועבד כעורך דין בסנגוריה הציבורית בוושינגטון די. סי.

בשנת 1992 ניסה לרוץ לסנאט של רוד איילנד, אך נכשל בשלב הבחירות המקדימות. הוא נבחר לבית הנבחרים של המדינה כשנתיים לאחר מכן. בנובמבר 2002 נבחר לתפקיד ראש עיריית פרובידנס, ברוב של 84%. הוא נבחר מחדש בשנת 2006 עם רוב של 83%, אך הפופולריות שלו ירדה במהלך השנים שלאחר מכן. במהלך כהונתו, שיעור הפשע ירד והיה הנמוך ביותר מזה 30 שנים, אך הכלכלה נחלשה. בזמן כהונתו הוציא את הזנות מחוץ לחוק. בבחירות לנשיאות ארצות הברית בשנת 2008 תמך בהילרי קלינטון.

בנובמבר 2010 נבחר לבית הנבחרים של ארצות הברית, והיה ההומוסקסואל הגלוי הרביעי בקונגרס. בזמן כהונתו, התנגד לתקיפה הצבאית הבינלאומית בלוב, התנגד לזכות לשאת נשק, ותמך בזכות להפלה.

ב-21 בפברואר 2023 הכריז סיסליני כי בכוונתו לפרוש מהקונגרס החל מ-1 ביוני 2023, בשל כניסתו לתפקיד נשיא ומנכ"ל "קרן רוד איילנד".

קישורים חיצוניים

הערות שוליים 

פוליטיקאים יהודים אמריקאים
להט"בים יהודים
אמריקאים ממוצא איטלקי
פוליטיקאים להט"בים אמריקאים
יהודים חברי בית הנבחרים של ארצות הברית
יהודים ראשי עיריות בארצות הברית
חברי בית הנבחרים של ארצות הברית מרוד איילנד
חברי הקונגרס ה-112 של ארצות הברית
חברי הקונגרס ה-113 של ארצות הברית
חברי הקונגרס ה-114 של ארצות הברית
חברי הקונגרס ה-115 של ארצות הברית
חברי הקונגרס ה-116 של ארצות הברית
חברי הקונגרס ה-117 של ארצות הברית
חברי הקונגרס ה-118 של ארצות הברית
פוליטיקאים הומוסקסואלים
אמריקאים שנולדו ב-1961